stanford-oval/wikipedia huggingface dataset:
Sinfonia nro 6 (Mahler)

Mahlerin 6. sinfonian rytminen motiivi ja A-duurista a-molliksi muuntuva kolmisointu
Sinfonia nro 6 (a-molli) on Gustav Mahlerin vuosina 1903–1904 säveltämä neliosainen sinfonia. Se kantaesitettiin 27. toukokuuta 1906 ja julkaistiin samana vuonna.
Kuudes sinfonia on Mahlerin sinfonioista muodoltaan perinteisin. Se on viidennen sinfonian tavoin puhtaasti soittimellinen. Mahlerin kuudennesta sinfoniasta on käytetty lisänimeä "Traaginen", mutta säveltäjä itse ei halunnut tätä nimitystä käytettävän julkaisussa. Tumma sävy teoksen taustalla ei ole Mahlerin tuotannon joukossa poikkeuksellinen, mutta hänen tavanomaisesta tyylistään poiketen kuudes sinfonia ei pääty valoisasti eikä purkaudu rauhallisesti. Koko sinfoniaa yhdistää duurista molliin siirtyvä kolmisointu, joka neljännessä osassa yhdistyy kolmeen kohtalonomaiseen moukariniskuun. Sinfonia on toisinaan nähty enteellisenä Mahlerin elämässä tuloillaan olleista vastoinkäymisistä.
Mahlerin kuudes sinfonia kestää esitettynä noin 80 minuuttia. Teoksen finaali on laaja ja sonaattimuotoinen osa, joka päättyy pitkään koodaan.
Osat

Allegro energico, ma non troppo. Heftig, aber markig.
Scherzo. Wuchtig.
Andante moderato
Finale. Sostenuto.
Joskus Mahlerin kuudennen sinfonian osien esittämisjärjestys vaihtelee siten, että scherzo esitetään kolmantena osana.
Aiheesta muualla

IMSLP: nuotteja
Skyfire

| Skyfire |
| --- | --- |
 Skyfire Pietarissa 2013
Tiedot
Toiminnassa:  1995–
Tyylilaji:  melodinen death metal
Kotipaikka:  Höör, Ruotsi
Laulukieli:  englanti
Jäsenet:  Martin Hanner Joakim Jonsson Johan Reinholdz  Joakim Karlsson
Entiset jäsenet:  Andreas Edlund  Tobias Björk Jonas Sjögren Henrik Wenngren
Infobox OKNimi-testi OK: 
Skyfire on ruotsalainen melodista death metalia  soittava yhtye, joka on perustettu Höörin kaupungissa vuonna 1995.
Nykyiset jäsenet

Andreas Edlund - Kitara, syntetisaattori
Martin Hanner - Basso, syntetisaattori
Joakim Karlsson - laulu
Joakim Johnsson - rummut, kitara
Johan Reinholdz - kitara
Nykyiset jäsenet > Entiset jäsenet

Jonas Sjögren - basso
Tobias Björk - rummut
Henrik Wenngren - laulu
Diskografia > Demot

Within Reach (Demo) (1997)
The Final Story (Demo) (1998)
Diskografia > Albumit

Timeless Departure (2001)
Mind Revolution (2003)
Spectral (2004)
Esoteric (2009)
Liberation in Death (2017)
Diskografia > EP:t

Haunted By Shadows (2003)
Fractal (2009)
Liberation In Death (2017)
Sinfonia nro 6 (Prokofjev)

Sergei Prokofjev sävelsi kuudennen sinfoniansa es-mollissa (op. 111) vuosina 1945–1947. Teoksen esitti ensimmäistä kertaa 11. lokakuuta 1947 Jevgeni Mravinskin johtama Leningradin filharmoninen orkesteri.
Osat

Allegro moderato
Largo
Vivace
Kokoonpano

2 huilua
piccolo
2 oboea
englannintorvi
2 klarinettia
Es-klarinetti
bassoklarinetti
2 fagottia
kontrafagotti
4 käyrätorvea
3 trumpettia
3 pasuuna
tuuba
patarummut
lyömäsoittimia
harppu
piano
celesta
jouset
Simpsonit (32. tuotantokausi)

Simpsonien 32. tuotantokausi käynnistyi Yhdysvalloissa Fox-kanavalla 27. syyskuuta 2020. Suomessa kausi alkoi 7. kesäkuuta 2021. Tuotantokausi sisältää Simpsonien 700. jakson.
Jaksoluettelo

| # | Esityspäivä Suomessa | Suomenkielinen nimi | Englanninkielinen nimi | Tuotantokoodi |
| --- | --- | --- | --- | --- |
| 685. - 3201 | 7.6.2021 | Susi lampaan vaatteissa | Undercover Burns | ZABF19 |
| 686. - 3202 | 7.6.2021 | Rooman rappio | I, Carumbus | ZABF18 |
| 687. - 3203 | 7.6.2021 | Taidetarinoita | Now Museum, Now You Don't | ZABF21 |
| 688. - 3204 | 14.6.2021 | Kauhujen talo, osa 31 | Treehouse of Horror XXXI  | ZABF17 |
| 689. - 3205 | 14.6.2021 | Seitsemän kaljan kriisi | The 7 Beer Itch | ZABF15 |
| 690. - 3206 | 14.6.2021 | Rikosradio | Podcast News | ZABF22 |
| 691. - 3207 | 21.6.2021 | Haaveet kaatuu | Three Dreams Denied | QABF02 |
| 692. - 3208 | 21.6.2021 | Matkalla Cincinnatiin | The Road To Cincinnati | ZABF20 |
| 693. - 3209 | 21.6.2021 | Sana juuttuu kurkkuun | Sorry Not Sorry | QABF01 |
| 694. - 3210 | 28.6.2021 | Springfieldin kesäjoulu | A Springfield Summer Christmas For Chtistmas | QABF03 |
| 695. - 3211 | 28.6.2021 | Isähemmo | The Dad Feelings-Limited | QABF04 |
| 696. - 3212 | 28.6.2021 | Päiväkirjan salaisuudet | Diary Queen | QABF05 |
| 697. - 3213 | 5.7.2021 | Nuoleskelva nuoriso | Wad Goals | QABF06 |
| 698. - 3214 | 5.7.2021 | Laulava talonpoika | Yokel Hero | QABF07 |
| 699. - 3215 | 5.7.2021 | Pitsarobotit palaavat | Do Pizza Bots Dream of Electric Guitars | QABF08 |
| 700. - 3216 | 12.7.2021 | Salahuone ja synninpäästö | Manger Things | QABF09 |
| 701. - 3217 | 12.7.2021 | Hoitajattomat timantit | Uncut Femmes | QABF10 |
| 702. - 3218 | 12.7.2021 | Purilaiskunkut | Burger Kings | QABF11 |
| 703. - 3219 | 19.7.2021 | Paniikkia Springfieldin kaduilla | Panic on the Streets of Springfield | QABF12 |
| 704. - 3220 | 19.7.2021 | Epätoivottu ennustus | Mother and Child Reunion | QABF14 |
| 705. - 3221 | 19.7.2021 | Vakoojavaari | The Man from G.R.A.M.P.A. | QABF13 |
| 706. - 3222 | 19.7.2021 | Baarien miehet | The Last Barfighter | QABF15 |

Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out
Slovakian salibandymaajoukkue

Slovakian salibandymaajoukkue on Slovakian salibandyn edustusjoukkue. Slovakia on IIF:n maailmanrankingissa sijalla 10. Slovakian salibandyliitto perustettiin vuonna 1998. IIF:n jäseneksi se liittyi vuonna 1999.
Arvokisat > Maailmanmestaruuskilpailut

2004 – C-Sarja
2006 – C-Sarja
2008 – C-Sarja
2010 – Ei selviytynyt
2012 – 8.
2014 – 10.
2016 – 9.
2018 - 9.
2020 - 7.
Joukkue

Slovakian kokoonpano maailmanmestaruuskilpailuissa 2016.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Maalivahdit | Maalivahdit | Maalivahdit | Maalivahdit | Maalivahdit | Maalivahdit | Maalivahdit |  |
| Nimi | Syntymävuosi | Seura |  |  |  |  |  |
| Jakub Klobunik | 1994 |  FBC Ostrava |  |  |  |  |  |
| Nikolas Sokrik | 1998 |  FBC Grasshoppers Zilina |  |  |  |  |  |
Puolustajat
| Jakub Talarovik | 1997 |  FK ATU Kosice |  |  |  |  |  |
| Robert Trefny | 1996 |  SK 1. FBC Trencin |  |  |  |  |  |
| Matus Machara | 1994 |  SK 1. FBC Trencin |  |  |  |  |  |
| Lukas Lastik | 1994 |  TJA–FbO Nizna |  |  |  |  |  |
| Lubos Sefrik | 1996 |  Start98 Praha |  |  |  |  |  |
| Adrian Szabo | 1994 |  FK ATU Kosice |  |  |  |  |  |
| Hyökkääjät | Hyökkääjät | Hyökkääjät | Hyökkääjät | Hyökkääjät | Hyökkääjät | Hyökkääjät |  |

| Martin Kubovic | 1996 |  Tsunami Zahorska Bystrica |  |  |  |  |  |
| Martin Samek | 1992 |  Zity Sneh Kosice |  |  |  |  |  |
| Michal Chudina | 1996 |  Start98 Praha |  |  |  |  |  |
| Simon Lesko | 1997 |  FBC Mikulas Presov |  |  |  |  |  |
| Samuek Kerekes | 1995 |  FK ATU Kosice |  |  |  |  |  |
| Miroslav Stefanec | 1993 |  FBC Skalica |  |  |  |  |  |
| Filip Conka–Skyba | 1997 |  FK ATU Kosice |  |  |  |  |  |
| Oliver Kubasky | 1997 |  Tsunami Zahorska Bystrica |  |  |  |  |  |
| Michal Pazak | 1997 |  FK ATU Kosice |  |  |  |  |  |
| Toimihenkilöt | Toimihenkilöt | Toimihenkilöt |  |  |  |  |  |
| Tomas Juhas | Tomas Juhas | Joukkueenjohtaja |  |  |  |  |  |
| Jan Purc | Jan Purc | Päävalmentaja |  |  |  |  |  |
Aiheesta muualla

Slovakian salibandyliiton kotisivut (slovakiksi)
Sinfonia nro 5 (Sibelius)

Sibelius viidennen sinfonian sävellystyön aikoihin vuonna 1918. Kuva on otettu pian sen jälkeen, kun Sibelius oli kärsinyt Suomen sisällissodan aiheuttamasta elintarvikepulasta samana vuonna.
Jean Sibeliuksen sinfonia nro 5 Es-duuri op. 82 on vuonna 1919 valmistunut kolmiosainen teos sinfoniaorkesterille. Sinfonia on yleisilmeeltään valoisa ja luonnonläheinen ja siten täydellinen vastakohta Sibeliuksen neljännen sinfonian introverttisuudelle. Säveltäjä kirjoitti luomistyön aikana päiväkirjaansa:
”Ikään kuin Isä Jumala olisi viskannut mosaiikinpalasia taivaan permannosta ja pyytänyt minua selvittämään, millainen kuvio on ollut.”
Sibeliuksen itsekritiikki alkoi kuitenkin kasvaa, ja teoksen luomisprosessi oli tuskallinen. Säveltäjä laati teoksesta kolme eri versiota. Ensimmäinen versio valmistui vuonna 1915. Sibelius johti version kantaesityksen 50-vuotisjuhlillaan 8. joulukuuta. Toinen versio valmistui vuonna 1916. Sibelius johti lopullisen version kantaesityksen 24. marraskuuta 1919. Ensimmäisen levytyksen sinfoniasta tekivät Robert Kajanus ja Lontoon sinfoniaorkesteri vuonna 1932. Helsingin kaupunginorkesteri soitti teosta Helsingissä Sibeliuksen kuollessa. Yleisradio radioi konsertin.
Viidennen sinfonian näennäisestä tyylillisestä ongelmattomuudesta huolimatta säveltäjä ei tinkinyt epäsovinnaisuuden tarpeestaan.[lähde? ] Ensimmäinen osa alkaa raukeana ja pastoraalisena, mutta keskivaiheilla päädytään lähes hätkähdyttävän modernilta kuulostavaan, jopa György Ligetin kenttätekniikan mieleen tuovaan taitteeseen. Viidettä sinfoniaa pidetään ainutlaatuisena muotorakenteellisista ratkaisuistaan: ensimmäinen ja nopea toinen osa ovat mestarillisesti yhteen sulautettuja. Finaalissa kuullaan yksinkertaisuudessaan nerokas käyrätorvien keinuva teema, joka huipentaa sinfonian suurenmoisella tavalla. Teoksen loppusivuilla Sibelius tarjoaa yllätyksen. Tavanomaisen koodan sijasta 5. sinfonia päättyy täyden sinfoniaorkesterin kuuteen painokkaaseen, tauoilla erotettuun sointuun, jotka kaikuvat kuin avaruuden keskeltä.
Teoksen osat

Tempo molto moderato – Un pochettino allargando al largamente – Poco a poco meno moderato – Allegro moderato (ma poco a poco stretto) – Presto – Più presto
Andante mosso, quasi allegretto – Poco tranquillo – A tempo – Poco a poco stretto – Allargando al tempo tranquillo – Tranquillo – Poco a poco a tempo – Poco a poco stretto – Ritenuto al tempo I – Poco largamente – Tempo I
Allegro molto – Poco a poco meno – A tempo – Misterioso – Un pochettino largamente – Poco più largamente – Largamente assai – Un pochettino stretto
Kirjallisuutta

Hepokoski, James: Sibelius: Symphony No. 5.  Cambridge:  Cambridge University Press, 1993.  ISBN 0-521-40143-7.
Tawaststjerna, Erik: Jean Sibelius 4.  ([1978.] Ruotsinkielisestä käsikirjoituksesta tekijän kanssa yhteistyössä suomentanut Erkki Salmenhaara. Toinen painos)  Helsinki:  Otava, 1989.  ISBN 951-1-10417-9.
Jean Sibeliuksen sinfoniat
Nro 1 e-molli op. 39 (1899)
Nro 2 D-duuri op. 43 (1902)
Nro 3 C-duuri op. 52 (1907)
Nro 4 a-molli op. 63 (1911)
Nro 5 Es-duuri op. 82 (1915)
Nro 6 d-molli op. 104 (1923)
Nro 7 C-duuri op. 105 (1924)
Nro 8 (kadonnut)
Starkgrogg

| Starkgrogg |
| --- | --- |
Aluksen laji: Satamajäänmurtaja-hinaaja
Tunnuskirjaimet: SKRG
Rakennustelakka: Viipurin Konepaja ja Laivatelakka, Viipuri
Tilattu: 1933
Kölinlasku: huhtikuussa 1933
Vesillelasku: 20. syyskuuta 1933
Luovutus: 1933
Suurin pituus: 23,24 m
Tunnuspituus: 22,73 m
Leveys: 6,76 m
Suurin syväys: 3,90 m
Koneteho: 400 hv
Kantavuus: 95 t
Starkgrogg oli tukholmalainen satamajäänmurtaja-hinaaja, jonka rakensi insinööri K. Gustavssonin omistama ja johtama Viipurin Konepaja ja Laivatelakka. Aluksen tilasi tukholmalaisen A. F. Söderströmin rahtausliike Ångbåtsaktiebolag Grogg keväällä 1933. Kölinlasku tapahtui huhtikuussa ja 186 työläistä alkoi rakentaa alusta yötä päivää.
Teräslaiva valmistui 20. syyskuuta 1933 ja sai nimekseen Starkgrogg, joka on suomeksi "vahva grogi". Nimeämiseen vaikutti se, että yhtiön aiempi, pienempi satamajäänmurtaja oli nimeltään Grogg. Uuden aluksen ohjasi kapteeni V. Hankala Viipurista Tukholmaan, jossa tapahtui luovutus ja Ruotsin lipun nosto.
Starkgrogg toimi jäänmurtamisen ohella valtamerilaivojen kääntäjänä sekä niiden ruoka- ja vesivarastojen täydentäjänä. Alus varustettiin myös palosammutus- ja pelastustehtäviin.
Aluksen vetoisuus oli ruotsalaisen mittaustavan mukaan 146 nettorekisteritonnia ja koneteho mittaustavasta riippuen 295–400 hevosvoimaa.
Skyenterrieri

| Skyenterrieri |
| --- | --- |

Avaintiedot
Alkuperämaa:   Skotlanti,  Iso-Britannia
Määrä:  Suomessa rekisteröity 1 525
Alkuperäinen käyttö:  Pienriistan metsästys
Nykyinen käyttö:  Seurakoira
Elinikä:  12–14 vuotta
Muita nimityksiä:  Skye, Skye Terrier, skye terjer
FCI-luokitus:  ryhmä 3 Terrierit alaryhmä 2 Pienet terrierit #75
Ulkonäkö
Säkäkorkeus:  Ihannekorkeus: 25–26 cm
Väritys:  Musta, tumman- tai vaaleanharmaa, kellertävänruskea (fawn), kermanvärinen ja kaikissa väreissä mustat merkit
Skyenterrieri (skotiksi Skye Tarrie, engl. Skye Terrier) on matala, pitkänomainen koira, joka on kotoisin Skyen saarelta Skotlannin edustalta.
Ulkonäkö

Ulkonäöltään skye on lyhytjalkainen ja pitkäselkäinen, ja sillä on yleensä pystyt, pitkäkarvaiset korvat. Sen turkki on pitkäkarvainen, melko suora ja melko karkea. Turkin hoito on helppoa – skyelle riittää viikoittainen harjaus ja peseminenkin on näppärää karvapeitteen kaksikerroksisuuden (pehmeä aluskarva ja pitkä päällyskarva) ansiosta. Karvapeitteensä lämpöisyyden puolesta se sopii myös Suomen kylmiin sääoloihin. Skyenterrierin yleisimmät värit ovat musta, kermanvärinen ja harmaa, mutta muitakin sävyjä tavataan.
Luonne ja käyttäytyminen

Luonteeltaan skyenterrieriä kuvaillaan yleensä ystävälliseksi, lojaaliksi, älykkääksi, vahvatahtoiseksi ja rauhalliseksi. Se on oman perheensä koira, joka saattaa suhtautua vieraisiin kohteliaan varautuneesti.
Alkuperä ja nykytilanne

Skyenterrierin alkuperäisen tarkoituksen uskotaan olleen erilaiset luolatyöt mäyräkoiran tavoin, mutta nykyään skyenterrierit ovat pääosin seurakoiria.
Skye on yksi maailman uhanalaisimmista koiraroduista. Koko maailmassa pentuja rekisteröidään vuosittain vain noin 300, Suomessa noin 20. Kokonaisuudessaan Suomessa on tällä hetkellä noin 250 skyenterrieriä. Kantojen vähäisyyden vuoksi skyejä tuodaan Suomeen paljon ulkomailta, mm. USA:sta, Britanniasta ja Keski-Euroopasta, mutta niitä myös viedään paljon ulkomaille suomalaisten skyenterrierien korkean arvostuksen ansiosta.
Käyttötarkoitus ja harrastukset

Skye sopii monenlaiseen harrastustoimintaan. Eniten näitä näyttäviä koiria tavataan näyttelykehissä, mutta skyeja löytyy myös agility- ja tokoharrastajien piireistä, sekä alkuperäisen tarkoituksensa mukaan metsästyspuolelta lähinnä jälkikoirana.
Terveys

Rakenteestaan huolimatta selkävaivat ovat suhteellisen harvinaisia skyeille, eikä rodun piiristä ole löydetty periytyviä sairauksia. Skyet ovat siis varsin terveitä koiria.
Tavanomaisia pystykorvaisia skyenterrierejä, sekä harvinaisempi luppakorvainen
Sharp Cut

| Sharp Cut Sweatmaster |
| --- | --- | --- |

Studioalbumin tiedot
 Äänitetty : Redhouse, Turku
 Julkaistu: 2002
 Tuottaja(t): Danil Venho & Sweatmaster
 Tyylilaji: garage rock
 Kesto: 29.12
 Levy-yhtiö: Bad Afro Records
Sweatmasterin muut julkaisut
|   | Sharp Cut 2002 | Song With No Words (EP) 2004 |
Sharp Cut on suomalaisen Sweatmaster-yhtyeen levy. Sue-lehti valitsi sen 2000-kymmenluvun kolmanneksi parhaaksi kotimaiseksi albumiksi vuonna 2009.
Kappaleet

Hold It! – 3.02
Well Connected – 1.47
Precious – 2.07
Too Much Love – 2.30
Short Note – 1.55
Wanna See It Done – 2.05
I Am a Demon And I Love Rock 'n' Roll – 2.40
Get It Get It – 2.41
Last To Know – 1.42
People – 3.12
Nothing To Do But Win – 2.40
Tonight – 2.45
Arviot

Soundi:
Imperiumi.net:
Tuotanto

Danil Venho – tuottaja, äänittäjä, miksaaja
Sweatmaster – tuottaja, äänittäjä, miksaaja
Jürgen Hendlmeier – masteroija
Aiheesta muualla

Sharp Cut discogs.com -sivustolla
Somewhere Out There

Somewhere Out There voi viitata:
"Somewhere Out There", James Hornerin kirjoittama kappale vuodelta 1987, kappaleen esittäneet Linda Ronstadt ja James Ingram elokuvassa Fievel matkalla Amerikkaan
"Somewhere Out There", Our Lady Peacen kappale vuoden 2002 albumilta Gravity
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Somewhere Out There”, voi hakea sivunnimihaulla, laajalla sivunnimihaulla tai tekstihaulla.
Socorronpeukaloinen

| Socorronpeukaloinen |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peukaloiset Troglodytidae
Suku::  Peukaloiset Troglodytes
Laji::  sissonii
Kaksiosainen nimi
 Troglodytes sissonii  (Grayson, 1868) 
Synonyymit
 Thryomanes sissonii 
Infobox OKNimi-testi OKIUCN-testi OK: 
Socorronpeukaloinen (Troglodytes sissonii) on peukaloisten heimoon kuuluva varpuslintu.
Levinneisyys

Socorronpeukaloista tavataan Meksikoon kuuluvalla Socorron saarella, ja sen levinneisyysalueen pinta-ala on noin 140 km2. Laji on saarella hyvin yleinen, mutta se on luokiteltu silmälläpidettäväksi, koska sen levinneisyysalue on hyvin pieni.
Elintavat

Socorronpeukaloinen elää metsissä ja pensaikkoisilla rinteillä. Socorronpeukaloisen on havaittu etsivän ravintoa matalalla kasvillisuudessa, maassa ja puunrungoilla. Lajin poikueita on havaittu huhtikuussa, mikä viittaa aikaiseen pesintään.
Skomrak

| Skomrak |
| --- | --- |
 Skomrak
 Koordinaatit: 58°06′44″N, 7°03′31″E 
Valtio:  Norja
Lääni:  Agder
Kunta:  Lyngdal
Pinta-ala:  
 – Maa:  0,18 km²
Väkiluku (2023):  276
 – Väestötiheys:  1 533,3 as./km²
Infobox OKVirheellinen NIMI-arvo: 
Skomrak tai Skomrag on taajama Lyngdalin kunnassa Agderin läänissä Norjassa. Taajaman pinta-ala on 0,18 neliökilometriä ja asukasluku 276 vuonna 2023.
Aiheesta muualla

Kuvia tai muita tiedostoja aiheesta Skomrak Wikimedia Commonsissa
Sonia Ganassi

Sonia Ganassi (s. 1966) on italialainen mezzosopraano. Hän debytoi vuonna 1992 Roomassa, jossa hänellä oli Rosinan rooli Gioacchino Rossinin oopperassa Sevillan parturi.
Ganassi on päässyt esiintymään La Scalaan sekä Metropolitan-oopperaan ja tulkinnut muiden muassa Rossinin, Gaetano Donizettin, Giuseppe Verdin, Georges Bizet'n, W. A. Mozartin ja Alban Bergin tuotantoa.
Slovakian presidentinvaalit 2024

Slovakian vuoden 2024 presidentinvaalien ensimmäinen kierros järjestettiin 23. maaliskuuta ja toinen kierros 6. huhtikuuta 2024. Presidentiksi valittiin maan entinen pääministeri Peter Pellegrini. Istuva presidentti, Zuzana Čaputová, ei asettunut ehdolle.
Tausta ja äänioikeus

Presidentti Čaputová ilmoitti kesäkuussa 2023, ettei aio asettua ehdolle, vaikka perustuslain mukaan voisikin. Syyksi hän kertoi sen, että hän oli saanut tappouhkauksia, joissa käytetään samanlaista kieltä kuin maan poliitikotkin käyttävät. Erityisesti pääministeri Robert Fico on arvostellut Čaputováa ja nimitellyt tätä "Amerikan agentiksi". Čaputová kertoi tämän olevansa huolissaan lähimmäistensä turvallisuudesta ja omasta jaksamisestaan, mikäli asettuisi vaaleissa ehdolle. Čaputová on ollut erittäin suosittu, vaikka hänen kannatuslukunsa ovatkin laskeneet.
Äänioikeus on kaikilla sellaisilla Slovakian kansalaisilla, joilla on äänioikeus maan parlamenttivaaleissa. Äänioikeutettuja ovat siis kaikki vähintään 18-vuotiaat kansalaiset, joilta ei ole erikseen viety äänioikeutta juridisesta tai lääketieteellisestä syystä. Ulkomailla asuvat kansalaiset voivat äänestää tietyin ehdoin.
Ehdokasasettelu

Ehdokkaaksi voivat asettua sellaiset henkilöt, jotka saavat vähintään 15 kansankokouksen edustajan tuen tai keräävät 15 000 äänestäjän allekirjoittaman adressin. Lisäksi presidentiksi valittavan henkilön tulee maan perustuslain nojalla olla vähintään 35-vuotias Slovakian kansalainen, jolla on äänioikeus.
Presidentiksi valitaan se ehdokas, joka saa vähintään yli puolet hyväksytyistä äänistä. Mikäli näin ei käy ensimmäisellä kierroksella, toinen kierros järjestetään 14 päivän sisällä ja se käydään kahden ensimmäisellä kierroksella eniten ääniä saaneen välillä.
Ehdokasasettelu > Ehdokkaat

11 ehdokasta onnistui täyttämään vaatimukset osallistuakseen vaalien ensimmäiselle kierrokselle.
Andrej Danko (Slovakian kansallispuolueen puheenjohtaja)
Patrik Dubovský (historiantutkija)
Krisztián Forró (unkarilaisvähemmistön Aliancia - Szövetség -puolueen puheenjohtaja)
Štefan Harabin (entinen korkeimman oikeuden puhemies)
Marian Kotleba (ĽSNS -puolueen puheenjohtaja)
Ivan Korčok (diplomaatti, entinen ulkoministeri)
Ján Kubiš (diplomaatti)
Igor Matovič (Slovensko -puolueen puheenjohtaja, entinen pääministeri)
Milan Náhlik (poliisi)
Peter Pellegrini (HLAS -puolueen puheenjohtaja, entinen pääministeri, nykyinen parlamentin puhemies)
Róbert Švec (Slovenské Hnutie Obrody -puolueen puheenjohtaja)
Ensimmäinen kierros

23. maaliskuuta järjestetyn ensimämisen kierroksen voitti hieman yllättäen opposition tukema Korčok 42,5 prosentilla, kun hallituksen toiseksi suurimman puolueen puheenjohtaja Pellegrini 37 prosenttiin.
Äänestysaktiivisuus koko maassa oli 51,9 prosenttia mikä oli ensimmäisen kierroksen korkein sitten vuoden 1999 vaalien.
Skomværin majakka

| --- | --- |
Sijainti:  Røst Norja
| --- | --- |
Korkeus:  32  m 
Materiaali:  valurauta 
Luokitus:  kulttuuriperintökohde Norjassa (d) 
| --- | --- |
Valmistunut:  1887 
Automatisoitu:  1978 
Sammutettu:  1988 
| --- | --- |
Valon korkeus:  47,0  m 
Valon ominaisuudet:  Fl(2) W 30s 
| --- | --- |
ARLHS:  NOR208 
Admiralty:  L3028 
NGA:  115-11908 
Norsk fyrliste:  771800 
muokkaa - muokkaa wikitekstiä - muokkaa Wikidataa
Skomværin majakka (norj. Skomvær fyr) on Røstin kunnassa Nordlandin läänissä Norjassa sijaitseva majakka. Se perustettiin vuonna 1887 ja automatisoitiin sekä jätettiin miehittämättömäksi 1978. Kuvataiteilija Theodor Kittelsen asui majakassa vuosina 1887–1889.
Aiheesta muualla

Kuvia tai muita tiedostoja aiheesta Skomværin majakka Wikimedia Commonsissa
Slovakian presidentti

| Slovakian presidentti |
| --- | --- |
 Prezident Slovenskej republiky
 
 
 Nykyinen Peter Pellegrini 15. kesäkuuta 2024 lähtien
Virka-asunto:  Grassalkovichin palatsi
Kauden pituus:  5 vuotta, uudelleenvalinta mahdollinen
Perustettu:  1. tammikuuta 1993
Ensimmäinen:  Michal Kováč
Palkka:  5376 €/kk (2014)
Kotisivut:  www.prezident.sk
Slovakian presidentti (slovakiksi Prezident Slovenskej republiky) on Slovakian valtionpäämies. Presidentti valitaan suoralla kansanvaalilla viiden vuoden kaudeksi enintään kahdelle perättäiselle kaudelle. Presidentin virka on etupäässä seremoniallinen, mutta hän voi käyttää rajoitettua valtaansa harkintansa mukaan. Presidentin virallinen asunto on Grassalkovichin palatsi maan pääkaupungissa Bratislavassa.
Vuonna 2014 presidentin palkka oli 5376 euroa kuukaudessa.